**AIŠKINAMASIS RAŠTAS**

Dėl priėmimo laiko į Molėtų rajono savivaldybės bendrojo ugdymo mokyklas, klasių skaičiaus ir mokinių skaičiaus jose, priešmokyklinio ugdymo grupių ir vaikų skaičiaus vidurkio grupėse 2018-2019 mokslo metams nustatymo

**1. Parengto tarybos sprendimo projekto tikslai ir uždaviniai**

Vadovaudamasi Mokyklų, vykdančių formaliojo švietimo programas, tinklo kūrimo taisyklėmis, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, Priešmokyklinio ugdymo tvarkos aprašu, savivaldybės taryba iki kovo 31 d. turi nustatyti 2018-2019 m. m. Molėtų rajono savivaldybės bendrojo ugdymo mokyklų klasių ir mokinių jose skaičių, priešmokyklinių ugdymo grupių ir vaikų skaičiaus vidurkį grupėse. Jei sudaromos jungtinės klasės, tai nustato iš kokių klasių sudaroma jungtinė klasė, ir nurodo kiekvienos klasės mokinių skaičių. Savivaldybės taryba kasmet įvertina priešmokyklinio ugdymo poreikį, turimus išteklius ir tvirtina mokyklas, vykdančias priešmokyklinio ugdymo programas ir grupių skaičių.

**2. Šiuo metu esantis teisinis reglamentavimas**

Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas, patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“;

Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ ;

Priešmokyklinio ugdymo tvarkos aprašas, patvirtintas Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“;

Molėtų rajono savivaldybės mokinių priėmimo į bendrojo ugdymo mokyklas, kurių savininko teises ir pareigas įgyvendina Molėtų rajono savivaldybės taryba, tvarkos aprašas, patvirtintas Molėtų rajono savivaldybės tarybos 2017 m. gruodžio 21 d. sprendimu Nr. B1-230 „Dėl Molėtų rajono savivaldybės mokinių priėmimo į bendrojo ugdymo mokyklas, kurių savininko teise ir pareigas įgyvendina Molėtų rajono savivaldybės taryba, tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Mokyklos galės tinkamai parengti 2018-2019 mokslo metų ugdymo planus, paskirstyti krūvius mokytojams, planuoti lėšas.

Neigiamų pasekmių nenumatoma.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Mokinio krepšelio lėšos.

**6.Vykdytojai, įvykdymo terminai**

Bendrojo ugdymo mokyklos.